9.6.2007 Den Europæiske Unions Tidende L 148/17 KOMMISSIONENS BESLUTNING af 7. juni 2007 om de nationale bestemmelser om anvendelsen af korte chlorparaffiner, som Kongeriget Nederlandene har givet meddelelse om i henhold til EF-traktatens artikel 95, stk. 4 (meddelt under nummer K(2007) 2361) (Kun den nederlandske udgave er autentisk) (EØS-relevant tekst) (2007/395/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 95, stk. 6, og ud fra følgende betragtninger: I. SAGSFREMSTILLING Ved skrivelse af 8. december 2006 fra Kongeriget Neder- landenes Faste Repræsentation ved Den Europæiske Union gav den nederlandske regering i henhold til trak- tatens artikel 95, stk. 4, Kommissionen meddelelse om de gældende nationale bestemmelser om anvendelsen af korte chlorparaffiner (herefter benævnt SCCP), som Nederlandene finder det nødvendigt at opretholde efter vedtagelsen af Europa-Parlamentets og Rådets direktiv 2002/45/EF af 25. juni 2002 om tyvende ændring af Rådets direktiv 76/769/EØF om begrænsning af markeds- føring og anvendelse af visse farlige stoffer og præparater (korte chlorparaffiner) (). Meddelelsen af 8. december 2006 er Kongeriget Neder- landenes anden meddelelse vedrørende undtagelse fra bestemmelserne i direktiv 2002/45/EF. Den første anmodning om opretholdelse af gældende nationale bestemmelser blev indgivet den 17. januar 2003. I beslutning 2004/1/EF (?) besluttede Kommissionen, at Nederlandene i et vist omfang kunne opretholde de nati- onale bestemmelser indtil den 31. december 2006. 1. Traktatens artikel 95, stk. 4 og 6 Det hedder i traktatens artikel 95, stk. 4 og 6: »4. —Hvis en medlemsstat, efter at Rådet eller Kommis- sionen har vedtaget en harmoniseringsforanstaltning, finder det nødvendigt at opretholde nationale bestem- melser, som er begrundet i vigtige behov, hvortil der henvises i artikel 30, eller som vedrører miljøbeskyttelse eller beskyttelse af arbejdsmiljøet, giver den Kommissi- onen meddelelse om disse bestemmelser og om grundene til deres opretholdelse. (1) EFT L 177 af 6.7.2002, s. 21. (?) EUT L 1 af 3.1.2004, s. 20. 6. —Kommissionen bekræfter eller forkaster inden seks måneder efter meddelelsen [..] de pågældende nationale bestemmelser efter at have konstateret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funk- tion.« 2. Direktiv 2002/45/EF og nationale bestemmelser 2.1. Direktiv 2002/45/EF Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater ?), med senere ændringer, indeholder bestem- melser om begrænsning af markedsføring og anvendelse af visse farlige stoffer og præparater. Ifølge artikel 1, stk. 1, gælder direktivet for de farlige stoffer og præparater, der er anført i bilag I. Ved direktiv 2002/45/EF, som er vedtaget med traktatens artikel 95 som retsgrundlag, blev der i bilag I til direktiv 76/769/EØF indsat et nyt punkt 42 om alkaner, Ci0-C13, chlor (SCCP), som indeholder bestemmelser om markedsføringen og anvendelsen af disse stoffer. I punkt 42.1 hedder det, at SCCP ikke må markedsføres til anvendelse som stoffer eller som bestanddele i andre stoffer eller præparater i koncentrationer på mere end 1 %: — til metalforarbejdning — til indfedtning af læder. I punkt 42.2 hedder det, at Kommissionen inden den 1. januar 2003 sammen med medlemsstaterne og Ospar-Kommissionen og under inddragelse af al relevant ny videnskabelig viden om sundheds- og miljørisici ved SCCP tager alle andre anvendelser af SCCP op til fornyet overvejelse, og at Europa-Parlamentet underrettes om resultatet af disse overvejelser. () EFT L 262 af 27.9.1976, s. 201. Senest ændret ved Kommissionens direktiv 2006/139/EF (EUT L 384 af 29.12.2006, s. 94).